b"\n_START_ARTICLE_\nMuseu de l'Hospitalet\n_START_SECTION_\nEls edificis\n_START_PARAGRAPH_\nLa seu central del museu \xc3\xa9s a la Casa Espanya, feta construir el 1563 per la fam\xc3\xadlia Llunell, que pass\xc3\xa0 m\xc3\xa9s tard a ser propietat dels Molin\xc3\xa8s i, finalment, de la fam\xc3\xadlia Espanya. L'edifici va ser declarat B\xc3\xa9 Cultural d'Inter\xc3\xa8s Nacional el 1975. A la d\xc3\xa8cada dels anys 70 s'incorpor\xc3\xa0 al Museu l'edifici conegut com a Casa dels Finestrals G\xc3\xb2tics._NEWLINE_Actualment, el Museu de l'Hospitalet compta amb tres seus principals: Casa Espanya-Espai d'Hist\xc3\xb2ria, L'Harmonia-Espai d'Art i Can Riera-Espai de Mem\xc3\xb2ria.\n_START_SECTION_\nFons\n_START_PARAGRAPH_\nLes col\xc2\xb7leccions del museu s\xc3\xb3n molt diverses: compta amb un fons d'art contemporani que s'exhibeix peri\xc3\xb2dicament en exposicions temporals, format per obres d'artistes de la segona meitat del segle XX com Dal\xc3\xad, Mir\xc3\xb3, T\xc3\xa0pies, Guinovart, Solanich, Manolo Hugu\xc3\xa9 i Josep Serra, entre d'altres; d'aquest fons d'art contemporani cal destacar el conjunt d'obra gr\xc3\xa0fica coneguda com L'estampa Popular a Catalunya, de 1966, i el conjunt de vuit pintures de Rafael Barradas._NEWLINE_El museu tamb\xc3\xa9 compta amb un conjunt de retaules religiosos dels segles XVI i XVII, procedents de l'antiga esgl\xc3\xa9sia de Santa Eul\xc3\xa0lia de M\xc3\xa8rida, entre els quals destaquen el retaule de sant Roc i el retaule de les \xc3\xa0nimes, atribu\xc3\xafts a Jaume Huguet I i Jaume Huguet II."